Diari Oficial de la Generalitat Valenciana


Sumari del DOGV 7761, del 15-04-2016 (2016/2216)

RESOLUCIÓ de 9 de març de 2016, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 119/15-AIA Alacant.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7761

Data del DOGV
:   15-04-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2216


Data del document
:   09-03-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 9 de març de 2016, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 119/15-AIA Alacant. [2016/2216]  
De conformitat amb l'article 41.3 de la Llei 21/2013, de 9 de desembre, d'avaluació ambiental, el qual estableix la publicació en el Diari Oficial de la Comunitat Valenciana de la declaració d'impacte ambiental, resolc:  
  
Publicar en el Diari Oficial de la Comunitat Valenciana la declaració d'impacte ambiental corresponent a l'expedient 119/15-AIA Alacant.  
  
«Declaració d'impacte ambiental  
Expedient: 828-7727-TSA-X.  
Títol: «Centre autoritzat de tractament de vehicles al final de la seua vida útil ?CAT?».  
Promotor: José Sigüenza Pacheco.  
Autoritat substantiva: Ajuntament d'Alacant.  
Localització: c/ Aurora Boreal, parcel·la 8 A, núm. 30. Polígon industrial Pla de la Vallonga (Alacant).  
  
Descripció del projecte  
L'objecte del present projecte és l'obtenció de la llicència ambiental per a la legalització d'un centre autoritzat de tractament de vehicles al final de la seua vida útil ?CAT- d'acord ambla Llei 2/2006, de 5 de maig, de Prevenció de la Contaminació i Qualitat Ambiental, vigent en el moment d'iniciar aquest procediment.  
Segons indica el projecte, l'activitat s'exercirà en una nau ja construïda en una parcel·la situada al carrer Aurora Boreal, parcel·la 8 A, núm. 30, pol. ind. Pla de la Vallonga (Alacant), en sòl urbà industrial.  
  
La superfície de la parcel·la es distribueix corresponent 1142 m² a la nau i 1132 m² al pati. La nau presenta coberta lleugera de panell de xapa, tancaments laterals de bloc de formigó armat i solera de formigó. En el seu interior es distribueix en les zones següents:  
- Recepció: situada a l'entrada de la nau.  
- Descontaminació: comptarà amb un elevador, una màquina rentadora de peces i unes quantes màquines aspiradores.  
- Emmagatzematge de residus perillosos (RP).  
- Emmagatzematge de residus no perillosos (RNP).  
- Emmagatzematge de peces.  
- Zona per al trànsit de maquinària.  
- Oficines, descans de les persones, lavabos i vestuaris, situats en dues plantes.  
En l'exterior de la nau se situa la zona d'emmagatzematge i premsat de vehicles, que ocupa 860,00 m². Estarà dotada de superfície d'asfalt amb reixeta connectada a un separador de greixos i hidrocarburs.  
  
Procés industrial  
L'activitat contempla les operacions pròpies del centre autoritzat de tractament de vehicles al final de la seua vida útil CAT - i d'emmagatzematge de residus perillosos i no perillosos. L'entrada de vehicles al final de la seua vida útil (VFU) al centre es produirà a través de grua, en el cas de vehicles sinistrats, o per haver sigut comprats en subhastes, a particulars o a serveis oficials.  
Una vegada arribe el VFU a la instal·lació, un operari el situarà en la zona de recepció. Se li donarà un número de registre d'entrada i es depositarà en les zones establides, on esperarà fins a ser traslladat, per mitjà de carretó elevador, a la zona de descontaminació. Allí s'extrauran les substàncies contaminants per mitjà de maquines aspiradores específiques per a cada una d'elles. Els residus obtinguts es depositaran en recipients homologats per al seu emmagatzematge. Posteriorment se situaran en les zones específiques fins a la seua retirada per gestor autoritzat.  
Les peces del vehicle en bon estat per a la seua venda posterior, una vegada retirades, es netejaran en la màquina de llavat amb líquid auto reciclable i s'emmagatzemaran en la zona destinada a aqueix fi en prestatgeries metàl·liques.  
El VFU una vegada descontaminat es traslladarà a la zona emmagatzematge i premsat de vehicles, on romandrà a l'espera de la seua retirada per gestor autoritzat.  
La codificació dels residus per als quals se sol·licita la corresponent autorització administrativa d'emmagatzematge temporal, segons la Decisió de la comissió de 18 de desembre de 2014, per la qual es modifica la Decisió 2000/532/CE, sobre la llista de residus, de conformitat amb la Directiva 2008/98/CE del Parlament Europeu i del Consell, són els següents:  
13 02 04\* Olis minerals clorats de motor, de transmissió mecànica i lubricants.  
13 02 05\* Olis minerals no clorats de motor, de transmissió mecànica i lubricants.  
13 02 06\* Olis sintètics de motor, de transmissió mecànica i lubricants.  
13 03 06\* Olis minerals clorats d'aïllament i transmissió de calor, diferents dels especificats en el codi 13 03 01.  
13 05 06\* Olis procedents de separadors d'aigua/substàncies olioses.  
13 05 07\* Aigua oliosa procedent de separadors d'aigua/substàncies olioses.  
13 05 08\* Mescla de residus procedents de desarenadors i de separadors d'aigua/substàncies olioses.  
13 07 01\* Fueloil i gasoil.  
13 07 02\* Gasolina.  
14 06 03\* Altres dissolvents i mescles de dissolvents.  
15 01 10\* Envasos que contenen restes de substàncies perilloses o estan contaminats per elles.  
15 02 02\* Absorbents, materials d'absorció (filtres de combustibles) contaminats.  
16 01 03 Pneumàtics fora d'ús.  
16 01 04\* Vehicles al final de la seua vida útil.  
16 01 06 VFVU que no contenen líquids ni altres components perillosos.  
16 01 07\* Filtres d'oli.  
16 01 11\* Sabates de fre que contenen amiant.  
16 01 13\* líquid de frens.  
16 01 14\* Anticongelants que contenen substàncies perilloses.  
16 01 15 Anticongelants diferents dels especificats en el codi 160114.  
16 01 17 Metalls ferris.  
16 01 18 Metalls no ferris.  
16 01 19 Plàstic.  
16 01 20 Vidre.  
16 06 01\* bateries de plom.  
La capacitat d'emmagatzematge per a la zona de recepció s'estima entre 15 i 20 automòbils. No obstant això, serà l'òrgan amb competències en matèria de gestió de residus el que determine la capacitat de tractament de la instal·lació.  
Els residus originats en l'activitat seran retirats per gestors autoritzats per a cada tipus de residus, aportant-ne en cada retirada la corresponent justificació documental.  
  
Tramitació administrativa  
Amb data 5 d'octubre de 2015 es va rebre ofici de l'Ajuntament d'Alacant remetent l'expedient de sol·licitud de llicència ambiental per a l'activitat «centre autoritzat de tractament de vehicles al final de la seua vida útil ?CAT?», a fi d'obtindre la declaració d'impacte ambiental ordinària preceptiva i prèvia a la concessió de la llicència.  
 L'expedient consta de: projecte tècnic, estudi d'impacte ambiental (EIA) i documentació administrativa (que inclou el certificat de compatibilitat urbanística i el certificat d'informació pública). La documentació tècnica s'ha remés únicament en format CD.  
  
El certificat d'informació pública indica que el tràmit es va dur a terme per un període de trenta dies per mitjà de publicació en el Butlletí Oficial de la Província d'Alacant número 151, de data 7 d'agost de 2015, i notificació als veïns. En la data en què s'emet, 28 de setembre de 2015, no consta la presentació de cap tipus d'al·legacions.  
  
Consideracions ambientals  
L'informe emès per l'ajuntament indica que l'activitat s'emplaçarà en sòl urbà industrial compatible amb el Pla general municipal d'ordenació d'Alacant i la resta de normes urbanístiques vigents.  
  
Consultat el visor web intern de cartografia de la CITMA, no s'observen afeccions ambientals ressenyables. Com a contigus es troben altres naus de tipus industrial.  
Encara que l'EIA indica que hi ha risc d'inundació 2 en la zona estudiada, es comprova en el visor web que, segons dades facilitades pel Servici d'Ordenació del Territori, òrgan encarregat de la gestió del PATRICOVA, el risc esmentat no correspon al lloc d'emplaçament de la nau.  
En l'EIA s'estudien altres dues alternatives possibles a la realització d'aquest projecte. L'alternativa núm. 1 correspon amb la busca d'una altra nau diferent de la seleccionada, localitzada dins del mateix terme municipal d'Alacant. Aquesta proposta finalment va ser rebutjada, a causa de la falta de naus de característiques semblants. L'alternativa núm. 2 correspon amb la no-realització del projecte, que es va descartar per comportar la pèrdua d'oportunitats de desenvolupament per a l'empresa.  
La proposta adoptada es justifica com la més adequada per a l'execució del projecte per la seua idònia ubicació respecte a les vies de comunicació existents, es tracta d'un polígon industrial consolidat i la nau ja està construïda i amb solera de formigó en tota la seua superfície.  
  
Les principals afeccions ambientals associades a l'exercici de l'activitat són:  
  
1. A l'atmosfera:  
a) Alteració de la qualitat de l'aire per contaminació per partícules sòlides.  
 L'EIA valora les alteracions derivades de la generació de pols i partícules en suspensió. Com a mesures protectores proposa actuar evitant la dispersió de la pols, reduir la velocitat dels vehicles que accedisquen o isquen de les instal·lacions i inspeccions tècniques obligatòries de la maquinària, en particular les referents a l'emissió de sorolls i gasos.  
  
La descripció del procés industrial no fa referència al fet que vaja a realitzar-se la recuperació de gasos fluorats del sistema d'aire condicionat dels vehicles. En cas de dur-se a terme, el procés d'extracció es realitzarà de forma controlada, utilitzant equips específics per a això. El personal que realitze l'activitat esmentada haurà de disposar del certificat acreditatiu regulat en el Reial Decret 795/2010, de 16 de juny, pel qual es regula la comercialització i manipulació de gasos fluorats i equips basats en aquests, així com la certificació dels professionals que els utilitzen.  
b) Contaminació acústica. Presenta un estudi acústic que justifica la suficiència de l'aïllament produït pels paraments per a no sobrepassar els nivells de recepció exterior. Aquestes conclusions es consideren vàlides sempre que es verifiquen amb els resultats de les auditories acústiques establides en l'article 18 del Decret 266/2004, de 3 de desembre, del Consell de la Generalitat Valenciana, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis. Les auditories es realitzaran en la fase de funcionament i per un organisme autoritzat.  
  
  
2. Al sòl:  
Contempla els possibles impactes deguts a la possibilitat de produir-se vessaments de líquids contaminants. S'adoptaran les següents mesures protectores i correctores:  
- La solera de formigó de les zones de recepció, descontaminació i emmagatzematge de residus en l'interior de la nau estarà totalment impermeabilitzada.  
- La zona de recepció es dotarà amb safates mòbils recol·lectores d'olis o altres substàncies contaminants que pogueren desprendre's dels vehicles.  
- Existirà una reixeta estanca, situada en la part central de la nau on abocaran els líquids vessats.  
- Els depòsits o bidons que emmagatzemen els líquids extrets se situaran dins d'unes cubetes metàl·liques de doble capa evitant possibles filtracions que arriben al sòl. Les bateries s'emmagatzemaran en contenidors específics. Es realitzaran revisions periòdiques d'aquests recipients substituint els que puguen presentar anomalies. En tot moment es disposarà de contenidors i depòsits homologats buits en reserva.  
  
- Totes les peces contaminades extretes al vehicle, seran depositades en contenidors de ferro (o acer inoxidable) a l'espera de la seua neteja en la màquina llavadora.  
- La zona d'emmagatzematge de RP disposarà d'un contenidor amb material absorbent (serradura) per a la recollida immediata d'abocaments accidentals.  
- La zona de premsat i emmagatzematge de vehicles descontaminats en l'exterior de la nau disposarà de solera d'asfalt. Prèviament al seu emmagatzematge, s'inspeccionaran els vehicles per a controlar que han sigut descontaminats correctament. No entrarà cap vehicle mal descontaminat en la zona. No obstant això, davant de la possibilitat d'alguna fuita de substàncies contaminants, es disposarà de safates d'acer inoxidable per a la seua arreplega.  
Aquestes mesures es complementaran amb:  
- La quantitat de serradura (o un altre material absorbent) serà adequada i disponible per a procedir a l'arreplega immediata dels abocaments accidentals de RP que puguen produir-se en tota la instal·lació. En la zona de bateries es disposarà, a més, de material neutralitzador d'àcids (per exemple, bicarbonat sòdic). Una vegada utilitzats aquests materials, es tractaran com a RP fins a la seua entrega a gestor autoritzat.  
- La solera de la zona d'emmagatzematge exterior a la nau ha de mantindre's sense clevills i en condicions adequades perquè l'asfalt realitze la funció protectora contra la contaminació del sòl. Així mateix, disposarà de pendents que dirigisquen les aigües pluvials cap als punts d'arreplega que les conduiran al separador d'hidrocarburs.  
  
3. A les aigües:  
Segons s'indica en el projecte, els abocaments de les aigües residuals es realitzarà a la xarxa de sanejament de la zona. Els abocaments esmentats procediran de la neteja del local, banys i lavabos, i aigua de condensació dels equips d'aire condicionat. No serà necessari un tractament previ a la seua introducció en la xarxa de clavegueram pública.  
Els abocaments produïts per vessaments de líquids continguts en els vehicles que tinguen lloc en l'interior de la nau, seran arreplegats per mitjà d'una reixeta estanca i retirats per gestor autoritzat.  
En la zona de premsat i emmagatzematge de vehicles descontaminats, es col·locarà una reixeta connectada a un separador d'hidrocarburs, evitant-se així l'abocament a la xarxa de sanejament d'aigües que pogueren contindre greixos o olis. No es depositaran materials en zones que pogueren afectar el drenatge natural de les aigües pluvials recollides en les instal·lacions.  
Una vegada revisada la documentació, entenem que eixes mesures s'ampliaran amb el següent:  
- No s'abocaran directament al clavegueram aigües de neteja de les zones d'on es realitzarà el procés industrial, susceptibles d'estar contaminades amb greixos o olis.  
- El pla de vigilància haurà de contemplar el manteniment i neteja separador d'hidrocarburs que depura les pluvials de manera que permeta un funcionament adequat al règim de pluges. Les instal·lacions i paràmetres de qualitat de l'aigua d'abocament s'ajustaran a l'ordenança d'abocament de l'entitat pública de sanejament d'aigües residuals o, en cas de ser més restrictiva, a l'ordenança municipal d'abocaments de l'Ajuntament d'Alacant. Si fóra necessari s'aplicaran els tractaments previs pertinents per a complir amb els límits que en les mateixes s'establisquen.  
  
4. Impacte visual  
L'EIA només considera que aquesta afectació puga produir-se durant la fase d'adequació de les instal·lacions. No obstant això, pel fet d'emmagatzemar els vehicles ja descontaminats fora de la nau, es dotarà la instal·lació d'un tancament lateral amb una altura tal que impedisca la visibilitat dels mateixos des de l'exterior de la parcel·la.  
  
5. Impactes sobre la fauna, flora, patrimoni arqueològic o paisatge  
No es preveu aquest tipus d'impactes per realitzar-se l'activitat en una parcel·la situada en un polígon industrial amb la nau ja construïda.  
Respecte de les instal·lacions, no es detalla on se situarà la zona destinada a l'emmagatzematge de pneumàtics. Aquesta zona serà d'accés restringit i complirà amb la normativa vigent. El sistema de protecció d'incendis a més haurà d'incloure la zona de vehicles descontaminats situada en l'exterior de la nau.   
L'EIA conté un programa de vigilància ambiental en què proposa una sèrie d'indicadors ambientals per a comprovar el desenvolupament correcte del tractament i gestió dels residus generats en la fase de funcionament i el manteniment dels nivells de soroll i vibracions en el llindar que marca la legislació.   
D'aquest programa de vigilància ambiental, es portarà un registre documentat als efectes d'acreditar l'adopció i execució de les mesures preventives i correctores propostes i la comprovació de la seua eficàcia. Aquest registre documentat inclourà el resultat dels controls i autocontrols periòdics legalment exigibles. Així mateix, inclourà el control documental de la recepció i entrega dels residus. La documentació estarà a disposició de les autoritats competents.  
  
Consideracions legals  
L'activitat projectada queda subjecta a la Llei 22/2011, de 28 de juliol, de residus i sòls contaminats, així com a la Llei de residus de la Comunitat Valenciana, quedant sotmesa a la corresponent autorització administrativa per la Conselleria competent al medi ambient.  
  
L'activitat ve regulada en el Reial Decret 1383/2002, de 20 de desembre, sobre gestió de vehicles al final de la seua vida útil.  
Per realitzar emmagatzematge de pneumàtics li serà aplicable el Reial Decret 1619/2005, de 30 de desembre, sobre la gestió de pneumàtics fora d'ús.  
Per ser l'activitat susceptible de produir sorolls i vibracions, està sotmesa a la Llei 7/2002, de 3 de desembre, de la Generalitat Valenciana, de protecció contra la contaminació acústica, i al Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis, que la desenvolupa.  
Tot això, sense perjuí de les autoritzacions que escaiga obtindre d'altres organismes, de conformitat amb la normativa sectorial que se li aplique.  
  
Consideracions jurídiques  
1. El projecte ha sigut sotmès al procediment d'avaluació d'impacte ambiental, d'acord amb els apartats 6.c.1) i 6.c.2) de l'annex I del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'Execució de la Llei 2/1989, de 3 de març, d'impacte ambiental i modificat pel Decret 32/2006, de 10 de març.  
  
2. L'expedient ha observat els tràmits previstos en la Llei 21/2013, de 9 de desembre, d'avaluació ambiental, i en les altres disposicions que se li apliquen.  
3. L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
Per tot això, fent ús de les facultats que tinc legalment atribuïdes, formule la següent resolució:  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, l'activitat de «centre autoritzat de tractament de vehicles al final de la seua vida útil ?CAT?» el del qual titular és José Sigüenza Pacheco ubicada al c/ Aurora Boreal, Parcel·la 8 A, núm. 30, pol. ind. Pla de la Vallonga (Alacant), sempre que es desenvolupe d'acord amb el que estableix l'estudi d'impacte ambiental, el projecte tècnic i la resta de documentació que constitueix l'expedient avaluat, així com els condicionants establits a continuació:  
1. Els residus admesos en l'activitat seran els relacionats en la part expositiva d'aquesta resolució o qualsevol altre codi LER que l'òrgan competent en matèria de gestió de residus considere susceptible d'autorització, sempre que la seua inclusió no comporte la modificació substancial del projecte avaluat i no corresponga a supòsits en què s'exigisca la tramitació d'un procediment d'avaluació ambiental d'acord amb la legislació sectorial vigent.  
2. S'obtindrà de l'òrgan competent en matèria de residus les corresponents autoritzacions i inscripció en el registre general de gestors autoritzats de residus de la Comunitat Valenciana que corresponguen per al centre ubicat en el carrer Aurora Boreal, parcel·la 8 A, núm. 30, pol. ind. Pla de la Vallonga (Alacant), per a l'exercici de l'activitat, adaptant-se aquesta a les condicions que l'esmentat òrgan establisca.  
  
3. La zona d'emmagatzematge de pneumàtics serà d'accés restringit i complirà amb la normativa vigent.  
4. El sistema de protecció d'incendis haurà d'incloure la zona de vehicles descontaminats situada en l'exterior de la nau.  
5. En cas de dur-se a terme la recuperació de gasos fluorats del sistema d'aire condicionat dels vehicles, el procés d'extracció es realitzarà de forma controlada, utilitzant els equips específics per a això. El personal que realitze l'activitat esmentada haurà de disposar del certificat acreditatiu regulat en el Reial Decret 795/2010, de 16 de juny, pel qual es regula la comercialització i manipulació de gasos fluorats i equips basats en aquests, així com la certificació dels professionals que els utilitzen.  
6. Al començament de l'activitat i almenys cada cinc anys es realitzaran auditories acústiques per un organisme de control autoritzat, fent constar els resultats en un llibre de control que estarà a disposició de les administracions competents. Les auditories es realitzaran en condicions normals de funcionament. En cas de superar els nivells sonors permesos per la llei, s'aplicaran les mesures correctores pertinents.  
  
7. La quantitat de serradura (o un altre material absorbent) serà adequada i disponible per a procedir a l'arreplega immediata dels abocaments accidentals de RP que puguen produir-se en tota la instal·lació. En la zona de bateries es disposarà a més d'algun producte neutralitzador d'àcids (per exemple, bicarbonat sòdic). Una vegada utilitzats aquests materials, es tractaran com a RP fins a la seua entrega a gestor autoritzat.  
8. La solera de la zona d'emmagatzematge exterior a la nau ha de mantindre's sense clevills i en condicions adequades perquè l'asfalt realitze la funció protectora contra la contaminació del sòl. Així mateix disposarà de pendents que dirigisquen les aigües pluvials cap als punts d'arreplega que les conduiran al separador d'hidrocarburs.  
9. No s'abocaran directament al clavegueram aigües de neteja de les zones d'on es realitzarà el procés industrial, susceptibles d'estar contaminades amb greixos o olis.  
10. El pla de vigilància haurà de contemplar el manteniment i neteja separador d'hidrocarburs del sistema d'arreplega de les pluvials en funció del règim de pluges. Les instal·lacions i paràmetres de qualitat de l'aigua d'abocament s'ajustaran a l'ordenança d'abocament de l'entitat pública de sanejament d'aigües residuals o, en cas de ser més restrictiva, a l'ordenança municipal d'abocaments de l'Ajuntament d'Alacant. Si fóra necessari s'aplicaran els tractaments previs pertinents per a complir amb els límits que s'hi establisquen.  
11. Es dotarà la instal·lació d'un tancament lateral amb una altura tal que impedisca la visibilitat dels vehicles emmagatzemats fora de la nau des de l'exterior.  
12. Es portarà un registre documentat del programa de vigilància ambiental als efectes d'acreditar l'adopció i execució de les mesures preventives i correctores propostes i la comprovació de la seua eficàcia. Este registre documentat inclourà el resultat dels controls i autocontrols periòdics legalment exigibles. Així mateix, inclourà el control documental de la recepció i entrega dels residus. La documentació estarà a disposició de les autoritats competents.  
13. Qualsevol modificació o ampliació del projecte presentat, així com si es detectara algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent, que establirà, si escau, l'aplicació de noves mesures correctores.  
  
  
Segon  
Notificar a les parts interessades que, contra la present resolució, atès que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret i dels seus interessos consideren pertinents.  
  
Tercer  
Publicar en el Diari Oficial de la Comunitat Valenciana la present declaració d'impacte ambiental, d'acord amb el que disposa l'article 41 de la Llei 21/2013, de 9 de desembre, d'avaluació ambiental.  
  
La regulació de la vigència de la present declaració d'impacte ambiental serà l'establida en l'article 43 de l'esmentada Llei 21/2013.  
  
València, 1 de febrer de 2016.- El director general de Medi Natural i d'Avaluació Ambiental: Antoni Marzo i Pastor».  
  
València, 9 de març de 2016.- El director general de Medi Natural i d'Avaluació Ambiental: Antoni Marzo i Pastor.